1

# **לֹא דֻּבִּים וְלֹא יַעַר** כנרת יפרח-סרבניק

הַרְחֵק מִכָּאן, בְּיַבֶּשֶׁת אוֹסְטְרַלְיָה, חַיָּה הַחַיָּה הֲכִי חֲמוּדָה בָּעוֹלָם. מַה יֵּשׁ לָהּ בַּכִּיס, אֵיךְ הִיא מִתְקַיֶּמֶת בְּלִי לִשְׁתּוֹת, וּמִי כּוֹרֵת אֶת הַיַּעַר שֶׁלָּהּ? נָא לְהַכִּיר: הַקּוֹאָלָה.

**שָׂמָה אוֹתוֹ בַּכִּיס הַקָּטָן**

כְּמוֹ הַקֶּנְגּוּרוּ, גַּם הַקּוֹאָלוֹת חַיּוֹת בַּטֶּבַע רַק בְּיַבֶּשֶׁת אוֹסְטְרַלְיָה, וּכְמוֹ הַקֶּנְגּוּרוּ, גַּם לַקּוֹאָלוֹת יֵשׁ כִּיס. נָהוּג לְכַנּוֹת אוֹתָן "דֻּבֵּי קוֹאָלָה", אֲבָל הַקּוֹאָלוֹת אֵינָן דֻּבִּים כְּלָל וּכְלָל, הֵן שַׁיָּכוֹת לִקְבוּצָה מְיֻחֶדֶת שֶׁל יוֹנְקִים - הַכִּיסָאִים. לַקּוֹאָלוֹת יֵשׁ הֵרָיוֹן קָצָר מְאוֹד (קְצָת יוֹתֵר מֵחֹדֶשׁ) וְהַגּוּר שֶׁלָּהֶן נוֹלַד לִפְנֵי שֶׁהֻשְׁלְמָה הִתְפַּתְּחוּתוֹ. כְּשֶׁהַגּוּר נוֹלַד אָרְכּוֹ שְׁנֵי סֶנְטִימֶטְרִים בִּלְבַד, וְהוּא עִוֵּר וְאֵין לוֹ פַּרְוָה בִּכְלָל. מִיָּד אַחֲרֵי לֵדָתוֹ הוּא נֶאֱחַז בְּפַרְוַת אִמּוֹ וּמְטַפֵּס עָלֶיהָ בְּכוֹחוֹת עַצְמוֹ עַד שֶׁהוּא מַגִּיעַ לַכִּיס שֶׁבְּבִּטְנָה, מִתְיַשֵּׁב בּוֹ וּמוֹצֵא אֶת פִּטְמָתָהּ. אֶת הַדֶּרֶךְ הָאֲרֻכָּה אֶל הַכִּיס הוּא עוֹשֶׂה בְּעֶזְרַת חוּשׁ מִשּׁוּשׁ וְחוּשׁ רֵיחַ מְפֻתָּחִים, חוּשׁ כִּוּוּן מְצֻיָּן \*וּטְפָרִים אֲרֻכִּים וַחֲזָקִים.

10

5

**הַבַּיִת שֶׁל הַקּוֹאָלוֹת בְּסַכָּנָה**

הַקּוֹאָלוֹת מְחַלְּקוֹת בֵּינֵיהֶן אֶת הַיַּעַר לָאֲזוֹרִים שֶׁבְּכָל אֶחָד מֵהֶם יֵשׁ כַּמָּה אֵיקָלִיפְּטוּסִים רְאוּיִים לְמַאֲכָל וְעוֹד כַּמָּה עֵצִים שֶׁיְּכוֹלִים לְשַׁמֵּשׁ לַהֲגָנָה וְלַמְּנוּחָה. בְּכָל אֵזוֹר כָּזֶה חַיָּה קוֹאָלָה אַחַת בִּלְבַד, וְאִם הִיא נְקֵבָה, יֵשׁ אִתָּהּ בְּדֶרֶךְ כְּלָל גַּם גּוּר. הַקּוֹאָלוֹת יוֹדְעוֹת לְזַהוֹת מִיָּד אִם עֵץ מְסֻיָּם שַׁיָּךְ לָאֵזוֹר שֶׁל קוֹאָלָה אַחֶרֶת, לְפִי הַשְּׂרִיטוֹת עַל עֲנָפָיו וּלְפִי הָרֵיחַ שֶׁהַקּוֹאָלָה הִשְׁאִירָהּ. מֵאַחַר שֶׁכָּל קוֹאָלָה זְקוּקָה לָאֵזוֹר מִשֶּׁלָּהּ, הֵן זְקוּקוֹת לִיעָרוֹת גְּדוֹלִים כְּדֵי לִחְיוֹת בַּשַּׁלְוָה. הַבְּעָיָה הִיא שֶׁהַיְּעָרוֹת הָאֵלֶּה הוֹלְכִים וּמִצְטַמְצְמִים.

15

20

בְּעָבָר הַבְּעָיָה הָעִקָּרִית שֶׁל הַקּוֹאָלוֹת הָיְתָה שֶׁצָּדוּ אוֹתָן בִּשְׁבִיל פַּרְוָתָן הַנְּעִימָה וְהַיָּפָה. אָמְנָם חוֹקְקוּ חֹק שֶׁאוֹסֵר לָצוּד אוֹתָן, אֲבָל אֵין שׁוּם חֹק שֶׁאוֹסֵר לַהֲרֹס אֶת בֵּית הַגִּדּוּל שֶׁלָּהֶן, כְּלוֹמַר אֶת יַעֲרוֹת הָאֵיקָלִיפְּטוּס. פֵּרוּשׁוֹ שֶׁל דָּבָר שֶׁמֻּתָּר לִבְנֵי אָדָם לִסְלֹל כְּבִישִׁים בְּתוֹךְ הַיְּעָרוֹת וְלִכְרוֹת עֵצִים לְכָל מִינֵי צְרָכִים. וּמַה תַּעֲשֶׂה קוֹאָלָה שֶׁבִּמְקוֹם הָעֵצִים שֶׁל אֵזוֹר הַמִּחְיָה שֶׁלָּהּ יֵשׁ עַכְשָׁו כְּבִישׁ?

2

**לֹא תּוֹדָה, אֲנִי לֹא צְמֵאָה**

הַקּוֹאָלָה נִמְצֵאת עַל הָעֵצִים רֹב יָמֶיהָ, חוֹבֶרֶת עָנָף בְּחָמֵשׁ אֶצְבְּעוֹתֶיהָ. הִיא יָשְׁנָה כִּמְעַט עֶשְׂרִים שָׁעוֹת בְּכָל יוֹם, כָּךְ שֶׁלֹּא נִשְׁאַר לָנוּ זְמַן רַב לִרְאוֹת אֶת עֵינֶיהָ הַחוּמוֹת שֶׁנִּבָּטוֹת מִשְּׁנֵי צְדָדָיו שֶׁל הָאַף הַמּוּזָר. אִם תִּרְאוּ קוֹאָלָה שֶׁבִּטְנָה מֻנַּחַת עַל עָנָף וּזְרוֹעוֹתֶיהָ שְׁמוּטוֹת מַטֶּה בְּרִפְיוֹן, תֵּדְעוּ שֶׁחַם לָהּ. וְאִם תִּרְאוּ כַּדּוּר פַּרְוָה אָפֹר וְצַמְרִירִי דָּבוּק לֶעָנָף, זֹאת כַּנִּרְאֶה קוֹאָלָה שְׁקַר לָהּ.

25

30

בַּשָּׁעוֹת שֶׁהַקּוֹאָלָה עֵרָה הִיא זוֹלֶלֶת עַלְוָה\*\* שֶׁל עֲצֵי אֵיקָלִיפְּטוּס. אֲבָל אַל תְּנַסּוּ אֶת זֶה בַּבַּיִת: עֲלֵי אֵיקָלִיפְּטוּס רְעִילִים מְאוֹד לְרֹב הַיּוֹנְקִים, וְרַק מְעַט מְאוֹד בַּעֲלֵי חַיִּים יְכוֹלִים לֶאֱכֹל אוֹתָם. לַקּוֹאָלָה, כְּמוֹ לְבַעֲלֵי הַחַיִּים הַנּוֹסָפִים שֶׁאוֹכְלִים עֲלֵי אֵיקָלִיפְּטוּס. יֵשׁ בְּמַעֲרֶכֶת הָעִכּוּל חַיְדַּקִּים מְיֻחָדִים שֶׁמְּפָרְקִים אֶת הָרְעָלִים, וְהִיא נִזְהֶרֶת לֶאֱכֹל רַק מֵאֵיקָלִיפְּטוּסִים מְסֻיָּמִים, שֶׁאֵינָם רְעִילִים יֶתֶר עַל הַמִּדָּה.

35

בִּגְלַל רְעִילוּת הֶעָלִים וּמִשּׁוּם שֶׁהֵם מֻרְכָּבִים מְסִיבִים שֶׁקָּשֶׁה לְפָרֵק, הָעִכּוּל שֶׁלָּהֶם דּוֹרֵשׁ זְמַן רַב, וְלָכֵן הַקּוֹאָלוֹת יְשֵׁנוֹת זְמַן רַב כָּל כָּךְ וּפוֹעֲלוֹת בְּעִקָּר בַּלַּיְלָה, כְּשֶׁלֹּא חַם מִדַּי. הֶעָלִים מְסַפְּקִים לַקּוֹאָלָה גַּם אֶת הַצֹּרֶךְ שֶׁלָּהּ בַּמַּיִם, וְעַל כֵּן הִיא שׁוֹתָה לְעִתִּים נְדִירוֹת בִּלְבַד. יֵשׁ טוֹעֲנִים שֶׁזֶּהוּ מְקוֹר שְׁמָהּ: בִּשְׂפָתָם שֶׁל הָאָבּוֹרִיגִ'ינִים, הַיְּלִידִים שֶׁל אוֹסְטְרַלְיָה, קוֹאָלָה פֵּרוּשׁוֹ "בְּלִי לִשְׁתּוֹת".

40

מתוך: חוברת מסע צעיר

\* טִיפָרים = צִפֹּרֶן חַדָּה בְּאֶמְצָעוּת שֶׁל טוֹרְפִים.

\*\* עַלְוָה = הֶעָלִים שֶׁל עֵץ אוֹ שֶׁל שִׂיחַ.